ལོ་ཟླའི་རྒས་གཉེར་གྱི་རི་མོ་ཐོད་ལ་བབས་ཤིང་།སྐྲ་འདབས་སུ་སེ་མདའ་ལྷུང་དུས།ད་གཟོད་རྒན་པོ་གཡང་སྐྱབས་ཀྱིས་ཕ་མེས་སྔ་བའི་རིང་གི་གཟི་དེའི་སྐོར་གྱི་བཤད་རྒྱུན་མང་བོ་ཞིག་སེམས་ཀྱི་ཤོག་དཀར་ངོས་སུ་ཝ་ལེར་བྲིས་ཡོད་ཅིང་།དེའི་བག་ཆགས་ཀྱི་སྟོབས་ཀྱིས་ད་སྐབས་ཁོ་རང་ཡང་རིན་པོ་ཆེའི་རིགས་ལ་ཧ་ཅང་དགའ་ཞིང་།ལྷག་པར་དུ་གཟིའི་སྐོར་ལ་དེ་ལས་ཀྱང་དགའ།དེ་བས་ཁོས་རིན་ཐང་ཆེ་མིན་གྱི་གཟི་རིགས་དང་།གཡུ་རྙིང་འགའ་སོགས་ཕྲེང་སྐོར་གཅིག་ལ་ལོངས་པ་ཙམ་ཞིག་ཉར་ཚགས་བྱས་ཡོད་ལ།དེའི་ནང་གི་གཟི་མིག་དགུ་དེ་ཁོའི་སྲོག་ལས་ཀྱང་འགངས་ཆེ་བར་བསམ་སྟེ།སྲོག་ལྟར་གཅེས་ཤིང་འདང་ཆེ་བ་ཡིན།